
ที่ ชย ๗๕๐๐๑/ ว ๙๙  ที่ทำการองค์การบริหารส่วนตำบลหลุบคา

อำเภอแก้งคร้อ จังหวัดชัยภูมิ ๓๖๑๕๐

๓๐ ตุลาคม ๒๕๕๘

เรื่อง ประชาสัมพันธ์การขึ้นทะเบียนรับเบี้ยยังชีพผู้สูงอายุและผู้พิการ ประจำปีงบประมาณ ๒๕๖๐

เรียน กำนัน/ผู้ใหญ่บ้าน หมู่ ๑ - หมู่ ๑๐ ตำบลหลุบคา

สิ่งที่ส่งมาด้วย แบบฟอร์มคำขอขึ้นทะเบียนรับเบี้ยยังชีพผู้สูงอายุและผู้พิการ จำนวน ๑ ชุด

ตามที่ กระทรวงมหาดไทย แจ้งให้องค์กรปกครองส่วนท้องถิ่น ว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ.๒๕๕๒ เพื่อใช้ในการจ่ายเงินเบี้ยยังชีพผู้สูงอายุ ได้กำหนดให้ภายในเดือน พฤศจิกายน ของทุกปี ให้ผู้สูงอายุครบ ๖๐ ปี บริบูรณ์ขึ้นไปลงทะเบียนและยื่นคำขอรับเงินเบี้ยยังชีพผู้สูงอายุ ในปีงบประมาณถัดไปด้วยตนเองต่อองค์กรปกครองส่วนท้องถิ่นที่ตนมีภูมิลำเนาอยู่ นั้น

เพื่อให้การลงทะเบียนผู้มีสิทธิ์รับเงินเบี้ยยังชีพผู้สูงอายุและผู้พิการขององค์กรปกครองส่วนท้องถิ่น ประจำปีงบประมาณ ๒๕๖๐ เป็นไปด้วยความเรียบร้อยในแนวทางเดียวกัน จึงขอให้ท่านแจ้งผู้ที่มีอายุครบ ๖๐ ปี มาขอขึ้นทะเบียน เพื่อขอรับเบี้ยยังชีพผู้สูงอายุ ภายใน วันที่ ๑-๓๐พฤศจิกายน พ.ศ.๒๕๕๘

เวลา ๐๘.๓๐ น. - ๑๖.๓๐ น. ณ ที่ทำการองค์การบริหารส่วนตำบลหลุบคา ในวัน และเวลาราชการ

จึงเรียนมาเพื่อทราบและพิจารณาดำเนินการต่อไป

ขอแสดงความนับถือ

( นายมงคล เกิดมงคล)

นายกองค์การบริหารส่วนตำบลหลุบคา

กองสวัสดิการสังคม

องค์การบริหารส่วนตำบล

โทร ๐๔๔-๐๕๖๓๔๕

***“ ยึดมั่นธรรมาภิบาล บริการประชาชน ”***